Skiftende forsvarsministre har gang på gang fastholdt, at udsendte soldater i Irak kun »uformelt« har samarbejdet med sikkerhedsfirmaet Blackwater i forbindelse med Danmarks deltagelse i krigen i Irak fra 2003 til 2007.

Intet har været formaliseret, har det gentagne gange lydt, når ministrene over for Folketinget har skullet forklare, i hvor høj grad Danmark har haft noget at gøre med det private og kontroversielle sikkerhedsfirma.

Men at samarbejdet med Blackwater var »uformelt«, skyldes øjensynligt ikke, at Danmark ville holde en vis afstand til de amerikanske lejesoldater.